钦定古今图书集成/明伦汇编/闺媛典/第311卷 > 皇清四十四 > 崔国泰妻周氏
## 钦定古今图书集成/明伦汇编/闺媛典/第311卷 > 皇清四十四 > 崔国泰妻周氏

按《太平县志》：“周氏，名金贞，恭节侄沐恩女。幼适诸生崔国泰。泰亡，氏年二十六，遗孤三殇，其二存宗铉甫三岁，周苦守之，足不逾户数十载。性方严，铉幼不率教，虽元旦必痛责之不贷。与妯娌言无狎容，切肉必方。年八十六，与孙曾辈甘蔬粝终其身。”